pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-วธ.เตรียมถอดบทเรียนชุมชนท้องถิ่นต้นแบบด้านคุณธรรมกว่า ๒๐๐ แห่งทั่วประเทศ
วันพุธที่ 16 มิถุนายน 2564
วธ.เตรียมถอดบทเรียนชุมชนท้องถิ่นต้นแบบด้านคุณธรรมกว่า ๒๐๐ แห่งทั่วประเทศ
วธ.เตรียมถอดบทเรียนชุมชนท้องถิ่นต้นแบบด้านคุณธรรมกว่า ๒๐๐ แห่งทั่วประเทศ เน้นมีคุณธรรมร่วมความพอเพียง มีวินัย สุจริต จิตอาสา หรือคุณธรรมอื่นๆ ที่ชุมชนกําหนด พร้อมส่งต่อองค์ความรู้ต่อสังคมภายนอกให้เกิดการขยายผลต่อในที่อื่นๆ ต่อไป
วธ.เตรียมถอดบทเรียนชุมชนท้องถิ่นต้นแบบด้านคุณธรรมกว่า ๒๐๐ แห่งทั่วประเทศ เน้นมีคุณธรรมร่วมความพอเพียง มีวินัย สุจริต จิตอาสา หรือคุณธรรมอื่นๆ ที่ชุมชนกําหนด พร้อมส่งต่อองค์ความรู้ต่อสังคมภายนอกให้เกิดการขยายผลต่อในที่อื่นๆ ต่อไป
นางยุพา ทวีวัฒนะกิจบวร ปลัดกระทรวงวัฒนธรรม กล่าวว่า จากการที่ วธ. มีนโยบายดําเนินงานตามแผนขับเคลื่อนกิจกรรมปฏิรูปประเทศ (Big Rock) ประจําปีงบประมาณ พ.ศ. 2564 (กิจกรรมที่ 1 การส่งเสริมคุณธรรม จริยธรรมในทุกช่วงวัย) โดยในปีงบประมาณ พ.ศ. 2564 จะดําเนินการจัดทําข้อมูลที่เกี่ยวข้องกับการถอดบทเรียนชุมชนท้องถิ่นต้นแบบด้านคุณธรรมเพื่อนําเสนอคณะรัฐมนตรีนั้น ในการนี้สํานักงานปลัดกระทรวงวัฒนธรรม (สป.วธ.) ได้มีหนังสือขอความร่วมมือสํานักงานวัฒนธรรมจังหวัดดําเนินการคัดเลือกชุมชนคุณธรรมน้อมนําหลักปรัชญาของเศรษฐกิจพอเพียง ขับเคลื่อนด้วยพลังบวร จํานวนจังหวัดละ 3 ชุมชนรวมกว่า 200 แห่ง เพื่อถอดบทเรียนชุมชนท้องถิ่นต้นแบบด้านคุณธรรม
ปลัดวธ. กล่าวต่อไปว่า สําหรับหลักเกณฑ์ในการคัดเลือกชุมชน ประกอบด้วย ๑) มีหลักคุณธรรมร่วมพอเพียง วินัย สุจริต จิตอาสา กตัญญูรู้คุณ หรือหลักคุณธรรมอื่นๆ ที่ชุมชนท้องถิ่นนั้นๆ ร่วมกันกําหนด ๒) การมีส่วนร่วมของประชาชนในกระบวนขับเคลื่อนชุมชน ๓) มีผลลัพธ์ที่เกิดขึ้นส่งผลให้เกิดการเปลี่ยนแปลงของพฤติกรรมของคนในชุมชนท้องถิ่นในทางที่ดีขึ้น ๔) มีผลกระทบที่เกิดขึ้นในวงกว้าง ได้แก่ ผลกระทบต่อชุมชน คือ “ความสงบสุขที่เกิดกับชุมชน” ผลกระทบต่อสังคมภายนอก คือ การเป็นต้นแบบให้ชุมชน หน่วยงาน หรือภาคส่วนที่เกี่ยวข้อง นําไปปรับใช้ต่อยอดได้ ๕) มีเป้าหมายความยั่งยืน ความมุ่งมั่นตั้งใจ ที่ส่งต่อภูมิปัญญา องค์ความรู้ของตนเอง ต่อสังคมภายนอกให้เกิดการขยายผลต่อในที่อื่นๆ ต่อไป คาดการคัดเลือกและถอดบทเรียนชุมชนท้องถิ่นต้นแบบด้านคุณธรรมจะแล้วเสร็จภายในเดือนมิถุนายนนี้ เพื่อมอบหมายศูนย์คุณธรรม (องค์การมหาชน) ซึ่งเป็นหน่วยงานรับผิดชอบหลักตามแผนขับเคลื่อนกิจกรรมปฏิรูปประเทศฯ ดําเนินการต่อไป
ปลัดวธ. กล่าวต่ออีกว่า นอกจากนี้ยังได้มอบหมายให้ สวจ.สํารวจแหล่งเรียนรู้ทางวัฒนธรรมและห้องสมุดชุมชนที่อยู่ภายในท้องถิ่นของแต่ละจังหวัด เพื่อนําข้อมูลมาวิเคราะห์จัดทําแผนพัฒนาแหล่งเรียนรู้ทางวัฒนธรรมและห้องสมุดชุมชนของท้องถิ่น อย่างไรก็ตาม เบื้องต้นจะคัดเลือกและดําเนินการนําร่องในบางพื้นที่ก่อน โดย วธ.จะบูรณาการความร่วมมือกับสํานักงานบริหารและพัฒนาองค์ความรู้ (องค์การมหาชน) หรือ สบร. รวมทั้งหน่วยงานรัฐและเอกชนที่พร้อมให้การสนับสนุนในเรื่องนี้
“ความร่วมมือของ วธ.กับหน่วยงานรัฐ เอกชนและองค์กรต่างๆในการพัฒนาแหล่งเรียนรู้ทางวัฒนธรรม เช่น พิพิธภัณฑ์ชุมชน พิพิภัณฑ์พื้นบ้าน ศูนย์เรียนรู้ภูมิปัญญาท้องถิ่น หอวัฒนธรรม และห้องสมุดชุมชนภายในท้องถิ่น เพื่อขับเคลื่อนแผนแม่บทส่งเสริมวัฒนธรรมการอ่านสู่สังคมแห่งการเรียนรู้ของไทย พ.ศ. 2560 – 2564 ที่มุ่งส่งเสริมให้ประชาชนรักการอ่านแสวงหาความรู้อย่างต่อเนื่อง และเรียนรู้อย่างสร้างสรรค์ โดยการปลูกฝังผ่านมิติทางวัฒนธรรม ที่สําคัญยังสอดคล้องกับยุทธศาสตร์ชาติ ระยะ 20 ปีที่กําหนดให้ประเทศไทยมีความมั่นคง มั่งคั่ง ยั่งยืน เป็นประเทศที่พัฒนาแล้วด้วยการพัฒนาตามหลักปรัชญาของเศรษฐกิจพอเพียง” ปลัดวธ. กล่าว
รัฐบาลไทย-ข่าวทำเนียบรัฐบาล-“สาธิต” ตรวจเยี่ยมจุดฉีดวัคซีนเดอะมอลล์งามวงศ์วาน รองรับผู้ลงทะเบียนผ่านระบบ “นนท์พร้อม”
วันพฤหัสบดีที่ 1 กรกฎาคม 2564
“สาธิต” ตรวจเยี่ยมจุดฉีดวัคซีนเดอะมอลล์งามวงศ์วาน รองรับผู้ลงทะเบียนผ่านระบบ “นนท์พร้อม”
รัฐมนตรีช่วยว่าการกระทรวงสาธารณสุข ตรวจเยี่ยมจุดบริการฉีดวัคซีนโควิด 19 ที่เดอะมอลล์งามวงศ์วาน รองรับ  ผู้ลงทะเบียนผ่านระบบ “นนท์พร้อม” ในกลุ่มผู้สูงอายุ 60 ปีขึ้นไป กลุ่ม 7 โรคเรื้อรัง และประชาชนทั่วไป 8,000 คน
วันนี้ (1 กรกฎาคม 2564 ) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เยี่ยมจุดฉีดวัคซีนโควิด 19 ของ จ.นนทบุรี ที่ห้างสรรพสินค้าเดอะมอลล์งามวงศ์วาน และให้สัมภาษณ์ว่า จังหวัดนนทบุรีเป็นพื้นที่สีแดงพบผู้ติดเชื้ออย่างต่อเนื่อง จําเป็นต้องเร่งฉีดวัคซีนให้เร็วที่สุด ในวันนี้จังหวัดได้ระดมทีมบุคลากรทางการแพทย์จากสํานักงานสาธารณสุขจังหวัด รพ.พระนั่งเกล้า รพ.บางกรวย สถาบันโรคทรวงอก สาธารณสุขอําเภอเมือง สาธารณสุขอําเภอปากเกร็ด ให้บริการฉีดวัคซีนกลุ่มผู้สูงอายุ 60 ปีขึ้นไป กลุ่ม 7 โรคเรื้อรัง และประชาชนทั่วไป 8,000 คน ที่ลงทะเบียนผ่านระบบ “นนท์พร้อม” แบ่งรอบการฉีดเป็น 2 รอบ รอบละ 4,000 คน ใช้เวลาเฉลี่ยในการให้บริการ 1 ชั่วโมงต่อ 1,500คน
“จุดฉีดวัคซีนที่งามวงศ์วานได้จัดบริการรวดเร็ว สถานที่กว้างขวางไม่แออัด บริหารจัดการได้ดี ประชาชนพึงพอใจ สามารถรองรับสูงสุดได้วันละ1.5 หมื่นคน ซึ่งรัฐบาลจะเร่งรัดจัดหาวัคซีนให้เพียงพอประชากรกลุ่มเป้าหมาย และเดินหน้าฉีดให้ครอบคลุมอย่างรวดเร็ว เพื่อความปลอดภัยของประชาชนทั้งประเทศ” ดร.สาธิตกล่าว
สําหรับจังหวัดนนทบุรี มีประชาชนลงทะเบียนรับวัคซีนผ่านระบบ “นนท์พร้อม” ประมาณ 5 แสนคน มีจุดฉีดวัคซีน 4 จุด ได้แก่ เดอะมอลล์งามวงศ์วาน, เซ็นทรัลเวสต์เกต, เซ็นทรัลแจ้งวัฒนะ และหอประชุม วัดไทรใหญ่ อ.ไทรน้อย โดยจะมีการหมุนเวียนไปให้บริการเพื่อให้ประชาชนได้รับบริการสะดวกใกล้บ้าน โดยจะส่ง SMS นัดหมายล่วงหน้า ซึ่งในพรุ่งนี้จะให้บริการฉีดที่เซ็นทรัลเวสต์เกต ในส่วนประชาชนที่ลงทะเบียนผ่านระบบ “หมอพร้อม” ขอให้เข้ารับบริการฉีดวัคซีนในสถานพยาบาลที่ได้เลือกไว้ ทั้งนี้ ในการจัดบริการฉีดวัคซีนนอกสถานที่ ได้รับความร่วมมือจากทุกภาคส่วน อาทิ การไฟฟ้าฝ่ายผลิตแห่งประเทศไทย อาสาสมัครสาธารณสุข ช่วยอํานวยความสะดวก ทั้งการลงทะเบียน คัดกรอง และวัดความดันโลหิต
ดร.สาธิต กล่าวต่อว่า สําหรับนโยบายการรักษาตัวที่บ้าน (Home Isolation) กระทรวงสาธารณสุขและกรมการแพทย์ได้จัดทําแนวทางเพื่อรองรับสถานการณ์ที่มีผู้ป่วยจํานวนมากแต่ยังไม่มีเตียงรองรับ โดยเป็นผู้ป่วยกลุ่มสีเขียวที่ไม่มีอาการ หรือมีอาการน้อย ด้วยความสมัครใจ มีระบบสื่อสารระหว่างผู้ป่วยกับโรงพยาบาล หากอาการเปลี่ยนแปลงสามารถรับตัวเข้ารักษาที่โรงพยาบาลได้ทันทีซึ่งเรื่องนี้มีความละเอียดอ่อน แต่ในสถานการณ์ปัจจุบันถือเป็นทางเลือกหนึ่งที่ต้องนํามาใช้ ไปพร้อม ๆ กับการขยายเตียงรองรับกลุ่มสีเหลืองเข้มและแดง ที่ได้ร่วมมือภาครัฐและเอกชน เช่น ใน มทบ.11 โดย รพ.ธนบุรี, ของ กทม. โดยบริษัท SCG และ รพ.ปิยะเวช โดยรัฐบาลพร้อมให้การสนับสนุน ทั้งวัสดุ อุปกรณ์ทางการแพทย์ บุคลากรทางการแพทย์ สปสช.พร้อมดูแลเบิกจ่ายค่ารักษาพยาบาล อย่างไรก็ตาม การจะลดภาระด้านการรักษาของแพทย์และพยาบาล ขึ้นอยู่กับมาตรการ ความร่วมมือของประชาชน และการควบคุมป้องกันโรคที่มีประสิทธิภาพ
********************************1 กรกฎาคม 2564
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ชี้ยารักษาโควิดถูกลงหลังฟ้าทะลายโจรมาแรง กรมราชทัณฑ์ใช้รักษานักโทษหาย
วันอาทิตย์ที่ 17 ตุลาคม 2564
รัฐมนตรีว่าการกระทรวงยุติธรรม ชี้ยารักษาโควิดถูกลงหลังฟ้าทะลายโจรมาแรง กรมราชทัณฑ์ใช้รักษานักโทษหาย
รัฐมนตรีว่าการกระทรวงยุติธรรม ชี้ยารักษาโควิดถูกลงหลังฟ้าทะลายโจรมาแรง กรมราชทัณฑ์ใช้รักษานักโทษหาย เผยสื่ออังกฤษออกข่าวครึกโครม เชื่ออนาคตนักวิทยาศาสตร์ศึกษามากขึ้น เป็นประโยชน์ในวันข้างหน้า
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณีที่ยารักษาโควิด-19 มีราคาถูกลงว่า ในช่วงแรกยาฟาวิพิราเวียร์มีราคาเม็ดละ 100 บาท ต้องกินถึงคนละ 50 เม็ด จะอยู่ที่ 5,000 บาทต่อคน โดยช่วงที่กรมราชทัณฑ์สั่งซื้อมาราคาลดลงมาเหลือเม็ดละ 50 บาท และยังมียาอาวีแกนซึ่งเป็นยาตัวเดียวกันกับยาฟาวิพิราเวียร์ แค่คนละยี่ห้อ ที่ขณะนี้ขายเพียงเม็ดละ 16 บาท ทําให้การรักษาตกแค่คนละ 800 บาทเท่านั้น ตนได้ถามผู้รู้หลายท่านว่าทําไมยาถึงถูกลง เป็นเพราะเราได้นํายาฟ้าทะลายโจรออกมาใช้หรือไม่ ซึ่งแม้แต่สื่อของประเทศอังกฤษยังออกข่าวคึกโครม ตรงนี้อาจจะทําให้โรงยาผลิตยาของฝรั่งและญี่ปุ่นตกใจ เพราะหากยังขายในราคาแพงผู้คนอาจจะหันมาใช้ยาฟ้าทะลายโจรมากขึ้นเพราะราคาถูกมาก ราคาแค่เม็ดละ 1 บาท
นายสมศักดิ์ กล่าวอีกว่า ตนรู้สึกดีใจที่ได้นําข้อมูลจริงจากเรือนจํากลางเชียงใหม่และเรือนจําอื่นๆ ที่ได้ใช้ยาฟ้าทะลายโจรรักษาผู้ต้องขังที่ติดเชื้อโควิด มาเผยแพร่สู่สาธารณชน จนข่าวแพร่กระจายไปยังเมืองนอก ทําให้ยารักษาโควิดมีราคาที่ถูกลง ซึ่งอาจจะเป็นความบังเอิญแต่ก็ไม่ใช่ เพราะเป็นความจริงที่เกิดขึ้น และตนไม่ได้สร้างข่าวเพื่อให้ใครเสียหาย แต่เป็นการนําข้อมูลจริงมาเสนอ บริษัทที่ผลิตยาครองตลาดมานาน การทํายาลดราคา แสดงให้เห็นว่ายาฟ้าทะลายโจรเป็นอีกสิ่งที่ทําให้การรักษาโควิดมีราคาที่ต่ําลง ตนเชื่อมั่นว่า การศึกษาฟ้าทะลายโจรจะกว้างไกลมากขึ้น ทําให้นักวิทยาศาสตร์หันมาศึกษามากขึ้น ซึ่งจะมีประโยชน์อย่างมากในอนาคต
รัฐบาลไทย-ข่าวทำเนียบรัฐบาล-โฆษกรัฐบาลหนุนฝ่ายค้าน กลับมาใช้กลไกสภาฯ ถ่วงดุลแทนผสมโรงม็อบบนถนน ลั่นรัฐบาลพร้อมชี้แจง อภิปราย แจงใช้งบประมาณโดยนึกถึงประโยชน์ของประชาชนและประเทศเป็นหลัก
วันจันทร์ที่ 3 มกราคม 2565
โฆษกรัฐบาลหนุนฝ่ายค้าน กลับมาใช้กลไกสภาฯ ถ่วงดุลแทนผสมโรงม็อบบนถนน ลั่นรัฐบาลพร้อมชี้แจง อภิปราย แจงใช้งบประมาณโดยนึกถึงประโยชน์ของประชาชนและประเทศเป็นหลัก
โฆษกรัฐบาลหนุนฝ่ายค้าน กลับมาใช้กลไกสภาฯ ถ่วงดุลแทนผสมโรงม็อบบนถนน ลั่นรัฐบาลพร้อมชี้แจง
อภิปราย เหน็บเห็นนโยบายรัฐบาลโดนใจประชาชนแล้วคงหวั่นใจรีบตีโพยตีพาย แจงใช้งบประมาณโดยนึกถึงประโยชน์ของประชาชนและประเทศเป็นหลัก
วันที่ 3 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายสุทิน คลังแสง ส.ส.มหาสารคาม พรรคเพื่อไทย ในฐานะประธานคณะกรรมการประสานงานพรรคร่วมฝ่ายค้าน (วิปฝ่ายค้าน) ระบุว่า การเมืองปี 2565 ฝ่ายค้านจะทํางานในสภาฯ เข้มข้นขึ้นว่า รู้สึกยินดีที่ฝ่ายค้านจะกลับมาทําหน้าที่ตรวจสอบถ่วงดุลในสภาฯ ให้มากขึ้น เพราะปีที่ผ่านมาฝ่ายค้านออกแนวผสมโรงกับม็อบบนท้องถนนเสียส่วนใหญ่ ซึ่งรัฐบาลพร้อมชี้แจง ไม่ว่าจะเป็นการอภิปรายไม่ไว้วางใจรัฐบาล หรือแม้กระทั่งการอภิปรายทั่วไปแบบไม่ลงมติตามมาตรา 152 ก็ตาม
ส่วนกรณีที่นายสุทินระบุว่า ขณะนี้มีสัญญาณบ่งบอกว่ารัฐบาลกําลังบริหารจัดการงบประมาณไปในทิศทางเพื่อการหาเสียงเลือกตั้ง ซึ่งดูได้จากการออกโปรโมชั่นเยอะมากนั้น นายธนกร กล่าวว่า ยืนยันว่าการบริหารจัดการงบประมาณของรัฐบาลภายใต้การนําของพล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหมนั้น เป็นการตัดสินใจใช้งบประมาณโดยคํานึงถึงประโยชน์ของประชาชนและประเทศชาติเป็นหลัก ไม่ใช่การใช้งบประมาณเพื่อกระตุ้นความนิยมของรัฐบาลเหมือนรัฐบาลในอดีต โดยนายกฯ ประกาศชัดเจนว่า รัฐบาลชุดนี้จะไม่มีการทุจริตคอรัปชั่นอย่างเด็ดขาด ดังนั้น ไม่อยากให้ฝ่ายค้านรีบตีโพยตีพาย เพียงเพราะเห็นนโยบายของรัฐบาลโดนใจประชาชน จึงกลัวว่าคะแนนนิยมของตัวเองจะตกไป
....................
รัฐบาลไทย-ข่าวทำเนียบรัฐบาล-รมว.เฮ้ง สั่งกรมจัดฯ ติวเข้มเจ้าหน้าที่พิจารณาอนุญาตแรงงานต่างด้าว รับนโยบายเปิดประเทศ
วันศุกร์ที่ 17 มิถุนายน 2565
รมว.เฮ้ง สั่งกรมจัดฯ ติวเข้มเจ้าหน้าที่พิจารณาอนุญาตแรงงานต่างด้าว รับนโยบายเปิดประเทศ
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พล.อ. ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ให้ความสําคัญกับการขับเคลื่อน และฟื้นฟูเศรษฐกิจ หลังสถานการณ์การแพร่ระบาดของโรคโควิด
โดยย้ําให้ทุกหน่วยงานเตรียมพร้อมในทุกด้านเพื่อรองรับการเปิดประเทศอย่างเต็มรูปแบบ ซึ่งกระทรวงแรงงาน รับข้อสั่งการและได้มีการเตรียมแผนรองรับการเดินทางเข้ามาทํางานในประเทศไทยของแรงงานข้ามชาติจํานวนมาก หลังศบค.ปรับมาตรการฯ
“ปัจจุบันกระทรวงแรงงานและหน่วยงานที่เกี่ยวข้องกับการอนุญาตให้แรงงานข้ามชาติเข้ามาทํางานในประเทศไทย มีการปรับแนวทางการดําเนินการให้สอดคล้องกับสถานการณ์การแพร่ระบาดของโรคโควิด-19 ที่ค่อย ๆ คลี่คลาย ซึ่งความรู้ ความเข้าใจที่ถูกต้องของเจ้าหน้าที่ผู้ปฏิบัติงานถือเป็นเรื่องสําคัญส่งผลต่อประสิทธิภาพในการทํางาน และการให้บริการผู้ติดต่อราชการ รวมทั้งเป็นภาพลักษณ์ของประเทศ จึงต้องสร้างความรู้ ความเข้าใจในกฎระเบียบและแนวทางการปฏิบัติงานตามกฎหมายที่เกี่ยวข้อง เพื่อให้เจ้าหน้าที่ทั่วประเทศปฏิบัติงานทั้งในเชิงป้องกันและแก้ไขปัญหาไปในทิศทางเดียวกัน” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า กรมการจัดหางานมีหน้าที่ต้องบริหารราชการตามที่กฎหมายว่าด้วยการบริหารจัดการการทํางานของคนต่างด้าวบัญญัติ จึงกําหนดเปิดโครงการสัมมนาทบทวน เพื่อเสริมสร้างศักยภาพและทักษะเจ้าหน้าที่ในการพิจารณาอนุญาตการทํางานของคนต่างด้าวระดับฝีมือชํานาญการ ตามพระราชกําหนดการบริหารจัดการการทํางานของคนต่างด้าว พ.ศ. 2560 และที่แก้ไขเพิ่มเติม ระหว่างวันที่ 16 - 17 มิถุนายน 2565 ณ ตํานานป่ารีสอร์ท จังหวัดระยอง โดยมุ่งหวังขจัดปัญหาและอุปสรรคเกี่ยวกับการให้บริการของแต่ละจังหวัดหรือเขตท้องที่ ให้เจ้าหน้าที่ผู้ปฏิบัติงาน เกิดความเชี่ยวชาญในองค์ความรู้ กฎระเบียบและแนวทางการปฏิบัติทางกฎหมาย ลดปัญหาด้านเอกสารหรือระยะเวลาการพิจารณาหรือเงื่อนไขการใช้ดุลยพินิจของเจ้าหน้าที่ ผ่านการระดมความคิดเห็นเพื่อแลกเปลี่ยนและเสนอแนะแนวทางการปฏิบัติที่ถูกต้องร่วมกัน ซึ่งวันนี้มีผู้เข้าร่วมสัมมนาประกอบด้วยจัดหางานจังหวัดและเจ้าหน้าที่ผู้ปฏิบัติงานจากส่วนกลางและส่วนภูมิภาค จํานวน 75 คน ทั้งหมดจะได้ทบทวนความรู้ในเรื่อง การพิจารณาออกใบอนุญาตทํางาน ตามมาตรา 59 มาตรา 60 และมาตรา 61 ระดับฝีมือชํานาญการ การพิจารณาออกใบอนุญาตทํางานคนต่างด้าวซึ่งได้รับสิทธิพิเศษตามกฎหมายว่าด้วยการส่งเสริมการลงทุน กฎหมายว่าด้วยปิโตรเลียมและกฎหมายอื่น อํานาจหน้าที่ของเจ้าหน้าที่ในการพิจารณาออกใบอนุญาตทํางาน ตามพระราชกําหนดการบริหารจัดการการทํางานของคนต่างด้าว พ.ศ. 2560 และที่แก้ไขเพิ่มเติม รวมทั้งการบริหารจัดการการทํางานของคนต่างด้าวสัญชาติกัมพูชา ลาว และเมียนมา
“ขอให้ข้าราชการกรมการจัดหางานที่ร่วมอบรมในวันนี้ นําความรู้ที่ได้รับไปใช้ในการปฏิบัติงานได้อย่างถูกต้อง เกิดประโยชน์ เสมอภาคเท่าเทียมแก่ผู้รับบริการ และไม่เลือกปฏิบัติซึ่งจะทําให้เกิดภาพลักษณ์ที่ดีต่อองค์กร” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-เปิดแล้ว! ศูนย์ช่วยเหลือสังคมตำบลกว่า 4,000 แห่งทั่วประเทศ พร้อมให้บริการกลุ่มเปราะบางแบบ One Stop Service
วันจันทร์ที่ 28 มีนาคม 2565
เปิดแล้ว! ศูนย์ช่วยเหลือสังคมตําบลกว่า 4,000 แห่งทั่วประเทศ พร้อมให้บริการกลุ่มเปราะบางแบบ One Stop Service
.....
กระทรวงการพัฒนาสังคมและความมั่นคงของมนุษย์ (พม.) เผยความคืบหน้าการจัดตั้งศูนย์ช่วยเหลือสังคมตําบล ที่ล่าสุดเสร็จแล้ว 4,355 แห่งทั่วประเทศ พร้อมช่วยเหลือกลุ่มเปราะบางทั้งเด็ก เยาวชน ผู้สูงอายุ คนพิการ และผู้ด้อยโอกาส แบบครบวงจรเบ็ดเสร็จ ณ จุดเดียว (One Stop Service) โดยประสานงานกับสายด่วน พม. 1300 ในการให้ความช่วยเหลือตลอด 24 ชม.
.
ศูนย์ช่วยเหลือฯ นี้ จะเป็นศูนย์กลางบูรณาการความร่วมมือสําหรับการบริการสวัสดิการสังคมสําหรับกลุ่มเปราะบางและประชาชนทุกช่วงวัย รวมถึงการบริการแบบมีส่วนร่วมของชุมชน เพื่อช่วยเหลือดูแลประชาชนให้ทั่วถึงและรวดเร็วยิ่งขึ้น เป็นการทํางานร่วมกันทั้งภาครัฐ เอกชน ท้องถิ่น ประชาสังคม และอาสาสมัครพัฒนาสังคมและความมั่นคงของมนุษย์ (อพม.)
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เลื่อนเปิดภาคเรียนที่1/2564 ลดการแพร่ระบาดโรคโควิด-19
วันพุธที่ 23 มิถุนายน 2564
เลื่อนเปิดภาคเรียนที่1/2564 ลดการแพร่ระบาดโรคโควิด-19
วันศุกร์ที่ 28 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบให้สถานศึกษาเลื่อนการเปิดภาคเรียนที่หนึ่ง ปีการศึกษา 2564 จากเดิมวันที่ 1 มิ.ย.เป็นวันที่ 14 มิ.ย. 2564 เพื่อความปลอดภัยและระวังป้องกันนักเรียน นักศึกษา ครู และบุคลากรทางการศึกษา ไม่ให้เสี่ยงกับการติดเชื้อโควิด-19 และมีระยะเวลารับการฉีดวัคซีนของครูและบุคลากรทางการศึกษา รวมทั้งรองรับการย้ายสถานศึกษาของนักเรียนในแต่ละช่วงชั้น โดยกระทรวงศึกษาธิการจะปรับวิธีการเรียนการสอนให้สอดคล้องกับระยะเวลาและหลักสูตรในแต่ละระดับ ยึดหลักความปลอดภัยสูงสุดของเด็ก ครู ผู้ปกครองเป็นที่ตั้ง ทั้งการจัดเตรียมการเรียนการสอนผ่านทางออนไลน์ และออนแอร์ผ่านช่องทางต่าง ๆ เพื่อให้ผู้เรียนไม่พลาดโอกาสในการเรียนรู้
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลร่วมอวยพร "ปีใหม่ไทย-เทศกาลสงกรานต์” ขอคนไทยเปี่ยมด้วยความสุข ปลอดโรค ปลอดภัย พร้อมเผยนายกฯ ขอบคุณคนไทยที่ร่วมฉลองสงกรานต์แบบใหม่ New Normal
วันพุธที่ 13 เมษายน 2565
โฆษกรัฐบาลร่วมอวยพร "ปีใหม่ไทย-เทศกาลสงกรานต์” ขอคนไทยเปี่ยมด้วยความสุข ปลอดโรค ปลอดภัย  พร้อมเผยนายกฯ ขอบคุณคนไทยที่ร่วมฉลองสงกรานต์แบบใหม่ New Normal
โฆษกรัฐบาลร่วมอวยพร "ปีใหม่ไทย-เทศกาลสงกรานต์” ขอคนไทยเปี่ยมด้วยความสุข ปลอดโรค ปลอดภัย  พร้อมเผยนายกฯ ขอบคุณคนไทยที่ร่วมฉลองสงกรานต์แบบใหม่ New Normal คุมเข้มพฤติกรรมเสี่ยงป้องกันโควิด-19 และลดอุบัติเหตุทางถนน
วันที่ 13 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวอวยพรในโอกาส “ปีใหม่ไทย - เทศกาลสงกรานต์” นี้ ขอคนไทยเปี่ยมด้วยความสุข ปลอดโรค ปลอดภัย  ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยังฝากขอบคุณคนไทยที่ร่วมฉลองสงกรานต์แบบใหม่ New Normal คุมเข้มพฤติกรรมเสี่ยง ลดอุบัติเหตุทางถนน ควบคู่กับการป้องกันการแพร่ระบาดของโรค COVID -19 ขอให้ประชาชนเชื่อมั่นการบริหารงานของรัฐบาล และ ศบค. ที่จะดูแลสถานการณ์โควิด-19 อย่างเต็มที่ ในการเตรียมพร้อมด้านเวชภัณฑ์และสถานพยาบาลให้เพียงพอหากมีผู้ติดเชื้อมากขึ้นในช่วงวันหยุดยาว เพื่อให้ทุกคนมีความสุข กับวันหยุดพักผ่อน​ ใช้เวลาที่มีคุณค่ากับครอบครัว
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 23,015 ราย จําแนกเป็น ผู้ติดเชื้อในประเทศ 22,920 ราย และผู้ป่วยมาจากต่างประเทศ 95 ราย ผู้เสียชีวิตเพิ่มขึ้น 106 ราย ผู้ที่กําลังรักษาตัว 232,682 ราย และมียอดผู้ที่หายป่วยกลับบ้านแล้ว 27,626 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 1,725,434 ราย จํานวนผู้ที่หายป่วยสะสมจํานวน 1,521,298 ราย จํานวนผู้ป่วยปอดอักเสบรักษาตัวอยู่ในโรงพยาบาล 1,971 ราย เฉลี่ยจังหวัดละ 26 ราย อัตราครองเตียง ร้อยละ 27.7 ขณะที่รายงานภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 11 เม.ย. 65 รวม 131,509,798 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 55,955,320 โดส ผู้ได้รับวัคซีนเข็มที่ 2 สะสม 50,617,229โดส ผู้ได้รับวัคซีนเข็มที่ 3 สะสม 22,577,925 โดส และผู้ได้รับวัคซีนเข็มที่ 4 สะสม 2,359,324 โดส
รัฐบาลไทย-ข่าวทำเนียบรัฐบาล-รัฐบาลช่วยลูกจ้างถูกเลิกจ้างไร้เงินชดเชย จ่ายเงินสงเคราะห์แล้ว 54.4 ล้านบาท
วันจันทร์ที่ 14 มีนาคม 2565
รัฐบาลช่วยลูกจ้างถูกเลิกจ้างไร้เงินชดเชย จ่ายเงินสงเคราะห์แล้ว 54.4 ล้านบาท
รมว.เฮ้ง แจง 6 เดือน รัฐบาลให้การช่วยเหลือจ่ายเงินกองทุนสงเคราะห์ให้ลูกจ้างแล้ว 4,564 คน
เป็นเงิน 54.4 ล้านบาท
นายสุชาติ ชมกลิ่น รัฐมนตรีว่าการกระทรวงแรงงานกล่าวว่ารัฐบาลภายใต้การนําของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พลเอก ประวิตร วงษ์สุวรรณ รองนายกรัฐมนตรี ที่กํากับดูแลกระทรวงแรงงาน ได้ให้ความห่วงใยกลุ่มลูกจ้างที่ถูกเลิกจ้างโดยนายจ้างไม่สามารถจ่ายค่าชดเชยตามที่กฎหมายกําหนดได้ พร้อมแนะนําลูกจ้างที่ได้รับความเดือดร้อนจากการที่นายจ้างไม่ปฏิบัติตามคําสั่งพนักงานตรวจแรงงาน กรณีนายจ้างไม่จ่ายค่าชดเชย หรือเงินตามกฎหมายคุ้มครองแรงงาน ลูกจ้างสามารถมายื่นคําร้องเพื่อขอรับเงินสงเคราะห์จากกองทุนสงเคราะห์ลูกจ้าง ตามเงื่อนไขหลักเกณฑ์ที่กําหนดเพื่อบรรเทาความเดือดร้อนได้ ตามระเบียบคณะกรรมการกองทุนสงเคราะห์ลูกจ้างว่าด้วยการจ่ายเงินสงเคราะห์ อัตราเงินที่จะจ่ายและระยะเวลาการจ่าย พ.ศ. 2560 และที่แก้ไขเพิ่มเติม ซึ่งในปีงบประมาณ พ.ศ. 2565 (ระหว่างเดือนตุลาคม 2564 – เดือนมีนาคม 2565) กระทรวงแรงงานได้ช่วยเหลือลูกจ้างโดยการจ่ายเงินสงเคราะห์ ทั้งสิ้น 4,564 คน รวมเป็นเงินจํานวน 54,461,901.28 บาท แบ่งเป็น กรณีค่าชดเชยรวม 3,208 คน เป็นเงินจํานวน 30,743,969.91 บาท และกรณีอื่น 1,356 คน รวมเป็นเงิน 23,717,931.37 บาท
นายนิยม สองแก้ว อธิบดีกรมสวัสดิการและคุ้มครองแรงงาน กล่าวเพิ่มเติมว่า ลูกจ้างที่มีสิทธิได้รับเงินสงเคราะห์จากกองทุนสงเคราะห์ลูกจ้างเพิ่ม เป็นกรณีที่พนักงานตรวจแรงงานมีคําสั่งให้นายจ้างจ่ายค่าชดเชยหรือเงินอื่น แต่นายจ้างไม่มีการจ่ายค่าชดเชยให้ลูกจ้าง โดยลูกจ้างต้องมายื่นขอรับเงินกองทุนสงเคราะห์ฯ ที่สํานักงานสวัสดิการและคุ้มครองแรงงานกรุงเทพมหานคร พื้นที่ 1-10 และสํานักงานสวัสดิการและคุ้มครองแรงงานจังหวัดทุกจังหวัด ทั้งนี้ กสร.จะดําเนินการให้ความช่วยเหลือด้านเงินสงเคราะห์จากกองทุนเงินสงเคราะห์ต่อไป หากมีข้อสงสัย สามารถติดต่อสายด่วนโทร 1506 กด 3 หรือ 1546 และทางสื่อออนไลน์ของกรมทุกช่องทาง
รัฐบาลไทย-ข่าวทำเนียบรัฐบาล-เปิด 17 พื้นที่นำร่องรับนักท่องเที่ยววันแรก
วันจันทร์ที่ 1 พฤศจิกายน 2564
เปิด 17 พื้นที่นําร่องรับนักท่องเที่ยววันแรก
วันจันทร์ที่ 1 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
วันนี้ (1พ.ย.64) เป็นวันแรกของการเปิดให้นักท่องเที่ยวจากประเทศความเสี่ยงต่ํา 45 แห่งกับ 1 เขตบริหารพิเศษฮ่องกง สามารถเดินทางเข้ามาท่องเที่ยวในประเทศไทย ในพื้นที่นําร่องด้านการท่องเที่ยว 17 จังหวัดได้โดยไม่ต้องกักตัว โดยจะต้องเป็นผู้ได้รับวัคซีนป้องกันโรคโควิด-19 และมีกรมธรรม์ประกันภัยครอบคลุมค่าใช้จ่ายในการรักษาพยาบาลตามเกณฑ์ที่กําหนด สําหรับการควบคุมโรคในพื้นที่นําร่อง 17 จังหวัดนั้น ใช้มาตรการป้องกันการติดเชื้อแบบครอบจักรวาล และยังคงห้ามจัดกิจกรรมที่มีการรวมกลุ่มบุคคลมากกว่า 500 คน ทั้งนี้ ได้ยกเลิกการห้ามออกนอกเคหะสถานสําหรับพื้นที่นําร่องที่เคยเป็นเขตพื้นที่ควบคุมสูงสุดและเข้มงวดแล้ว โดยมีผลตั้งแต่เวลา 23.00 น.ของเมื่อวาน(31ต.ค.64)
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกดีอีเอสเตือนอย่าหลงเชื่อข่าวปลอมเบอร์อันตรายห้ามรับสาย หากรับสายเงินหายหมดทั้งบัญชี ขอประชาชนระมัดระวัง อย่าให้ข้อมูลสำคัญของตัวเอง ข้อมูลทางธนาคารกับใครง่ายๆ
วันพุธที่ 1 กันยายน 2564
โฆษกดีอีเอสเตือนอย่าหลงเชื่อข่าวปลอมเบอร์อันตรายห้ามรับสาย หากรับสายเงินหายหมดทั้งบัญชี ขอประชาชนระมัดระวัง อย่าให้ข้อมูลสําคัญของตัวเอง ข้อมูลทางธนาคารกับใครง่ายๆ
โฆษกดีอีเอสเตือนอย่าหลงเชื่อข่าวปลอมเบอร์อันตรายห้ามรับสาย หากรับสายเงินหายหมดทั้งบัญชี
ขอประชาชนระมัดระวัง อย่าให้ข้อมูลสําคัญของตัวเอง ข้อมูลทางธนาคารกับใครง่ายๆ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า.ตามที่มีการเผยแพร่ข้อมูลในสื่อสังคมออนไลน์เรื่องเบอร์อันตรายห้ามรับสายหากรับสายเงินหายหมดทั้งบัญชีทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยสํานักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติกระทรวงดิจิทัลเพื่อเศรษฐกิจและสังคมพบว่าประเด็นดังกล่าวนั้นเป็นข้อมูลเท็จ
กรณีการแชร์ข้อความแจ้งเตือนระบุเบอร์ที่ห้ามรับสายเด็ดขาดเพราะเงินจะถูกขโมยจนหมดบัญชีนั้นทางสํานักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติกระทรวงดิจิทัลเพื่อเศรษฐกิจและสังคมได้ตรวจสอบและชี้แจงข้อเท็จจริงว่าจากการตรวจสอบกับฝ่ายเทคนิคของผู้ประกอบการโทรศัพท์เคลื่อนที่พบว่ายังไม่มีการยืนยันว่าถ้ารับสายจากหมายเลขโทรศัพท์ที่โทรเข้ามาแล้วจะสามารถดึงเอาเงินในบัญชีของผู้รับสายไปจากบัญชีได้ขอเตือนประชาชนให้ระมัดระวังอย่าให้ข้อมูลสําคัญของตัวเองข้อมูลทางธนาคารกับใครง่ายๆเพราะอาจถูกมิจฉาชีพนําข้อมูลเหล่านั้นไปใช้ในการเข้าถึงบัญชีธนาคารหลอกให้ทําธุรกรรมจนต้องสูญเสียเงินได้
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากกสทช.สามารถติดตามได้ที่เว็บไซต์www.nbtc.go.thหรือโทร. 02 6708888นอกจากนี้ประชาชนสามารถติดตามและแจ้งเบาะแสข่าวปลอมต่างๆได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenterเว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
***********
รัฐบาลไทย-ข่าวทำเนียบรัฐบาล-กระทรวงคมนาคม ร่วมกับ JICA จัดประชุมคณะกรรมการประสานความร่วมมือโครงการ “The Project on Capacity Improvement for Road Traffic Safety Institutions and Implementation in Kingdom of Th
วันพฤหัสบดีที่ 25 พฤศจิกายน 2564
กระทรวงคมนาคม ร่วมกับ JICA จัดประชุมคณะกรรมการประสานความร่วมมือโครงการ “The Project on Capacity Improvement for Road Traffic Safety Institutions and Implementation in Kingdom of Th
...
นายพิศักดิ์ จิตวิริยะวศิน และนายอานนท์ เหลืองบริบูรณ์ รองปลัดกระทรวงคมนาคม เป็นประธานประชุมคณะกรรมการประสานความร่วมมือโครงการ “The Project on Capacity Improvement for Road Traffic Safety Institutions and Implementation in Kingdom of Thailand”(Joint Coordinating Committee, JCC) ครั้งที่ 2/2564 เมื่อวันที่ 25 พฤศจิกายน 2564 ณ ห้องประชุมกระทรวงคมนาคม โดยมี ผู้แทนศูนย์ปลอดภัยคมนาคม กรมการขนส่งทางบก กรมทางหลวง กรมทางหลวงชนบท และผู้แทนองค์การความร่วมมือระหว่างประเทศแห่งญี่ปุ่นประจําประเทศไทย (JICA) เข้าร่วมประชุม
จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ให้ความสําคัญในการป้องกันและลดจํานวนสถิติการเกิดอุบัติเหตุ ลดจํานวนผู้เสียชีวิต ผู้บาดเจ็บ และความรุนแรงของอุบัติเหตุทางถนน รวมถึงลดความเสี่ยงหรือโอกาสในการเกิดอุบัติเหตุทางถนน และส่งเสริมความร่วมมือแลกเปลี่ยนองค์ความรู้และประสบการณ์ ระหว่างกระทรวงคมนาคมและ JICA ด้านการบริหารจัดการความปลอดภัยทางถนน รวมถึงด้านเทคโนโลยี (Artificial Intelligence: AI) เพื่อเพิ่มความปลอดภัยบนท้องถนน กระทรวงคมนาคมและรัฐบาลญี่ปุ่นได้ร่วมดําเนินโครงการ The Project on Capacity for Road Traffic Safety Institutions and Implementation in the Kingdom of Thailand เพื่อพัฒนาและปรับปรุงระบบการจัดการข้อมูลสารสนเทศอุบัติเหตุจราจรทางถนนใหม่ให้เกิดความถูกต้องน่าเชื่อถือ โดยจะมีการศึกษามาตรการด้านวิศวกรรมความปลอดภัยทางถนนผ่านการดําเนินกิจกรรมโครงการนําร่องบนทางหลวง ทางหลวงพิเศษระหว่างเมือง จัดทําคู่มือ Best Practice for Road Safety Manual รวมถึงศึกษาการดําเนินงานด้านความปลอดภัยทางถนนสําหรับทางหลวงชนบท ถนนท้องถิ่น ผ่านการดําเนินโครงการนําร่องและศึกษาการบริหารจัดการเกี่ยวกับการออกใบอนุญาตขับขี่ การดําเนินงานและการจัดการด้านความปลอดภัย สําหรับการประชุมคณะกรรมการประสานงานโครงการ (JCC: Joint Coordination Committee) ครั้งนี้ ได้มีการติดตามความคืบหน้าของโครงการฯ อภิปรายประเด็นสําคัญและตัดสินใจประเด็นต่าง ๆ เพื่อให้การดําเนินโครงการเป็นไปอย่างราบรื่น
รัฐบาลไทย-ข่าวทำเนียบรัฐบาล-“เฉลิมชัย”เดินหน้าขยายความร่วมมือด้านการเกษตรกับซาอุดิอาระเบีย เน้นตอบโจทย์วิสัยทัศน์ 2030
วันอาทิตย์ที่ 15 พฤษภาคม 2565
“เฉลิมชัย”เดินหน้าขยายความร่วมมือด้านการเกษตรกับซาอุดิอาระเบีย เน้นตอบโจทย์วิสัยทัศน์ 2030
“เฉลิมชัย”เดินหน้าขยายความร่วมมือด้านการเกษตรกับซาอุดิอาระเบีย เน้นตอบโจทย์วิสัยทัศน์ 2030 มุ่งความมั่นคงด้านอาหาร การค้าสินค้าเกษตรและการลงทุนอุตสาหกรรมเกษตร
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยวันนี้ว่า กระทรวงเกษตรและสหกรณ์เล็งเห็นถึงโอกาสร่วมกันของประเทศไทยและประเทศซาอุดิอาระเบียในการขยายความร่วมมืออย่างใกล้ชิดทางด้านการเกษตร จึงได้มอบหมายให้
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เป็นหัวหน้าคณะผู้แทนของกระทรวงเกษตรและสหกรณ์เดินทางเยือนซาอุดีอาระเบียระหว่างวันที่ 15-19 พฤษภาคมนี้ ร่วมกับคณะของรัฐบาลและภาคเอกชนโดยการนําของนายดอน ปรมัติถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ
ทั้งนี้ กระทรวงเกษตรฯ จะเน้นความร่วมมือทางด้านการเกษตร การชลประทาน การปศุสัตว์และการประมง ฮาลาล อุตสาหกรรมเกษตร รวมทั้งเทคโนโลยีเกษตรและความมั่นคงทางอาหาร (Food Security)โดยสอดคล้องกับนโยบายและยุทธศาสตร์ชาติของไืทยและวิสัยทัศน์ ซาอุดีอาระเบีย 2030 (Saudi 2030) เพื่อยกระดับมิตรภาพและความร่วมมือระหว่างไทยกับซาอุดีอาระเบียสู่มิติแห่งโอกาสของการค้าการลงทุนทางด้านเกษตรและอาหารของกันและกัน.
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ชื่นชมเจ้าหน้าที่ทุกภาคส่วน เคร่งครัดตรวจติดตามประเมินผลการปฏิบัติตามมาตรการสาธารณสุข-ข้อกำหนด ศบค. หลังดีเดย์ 1 มิ.ย. ผ่อนคลายเปิดสถานบริการบันเทิงพื้นที่สีเขียว-ฟ้า
วันเสาร์ที่ 4 มิถุนายน 2565
โฆษกรัฐบาลเผย “นายกฯ” ชื่นชมเจ้าหน้าที่ทุกภาคส่วน เคร่งครัดตรวจติดตามประเมินผลการปฏิบัติตามมาตรการสาธารณสุข-ข้อกําหนด ศบค. หลังดีเดย์ 1 มิ.ย. ผ่อนคลายเปิดสถานบริการบันเทิงพื้นที่สีเขียว-ฟ้า
โฆษกรัฐบาลเผย “นายกฯ” ชื่นชมเจ้าหน้าที่ทุกภาคส่วน เคร่งครัดตรวจติดตามประเมินผลการปฏิบัติตามมาตรการสาธารณสุข-ข้อกําหนด ศบค. หลังดีเดย์ 1 มิ.ย. ผ่อนคลายเปิดสถานบริการบันเทิงพื้นที่สีเขียว-ฟ้า ด้านสถานประกอบการขานรับ พร้อมปรับตัวให้สอดคล้องกับสถานการณ์
วันนี้ (4 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมการดําเนินงานของเจ้าหน้าที่และหน่วยงานที่เกี่ยวข้องทุกฝ่าย ทั้งในส่วนกลางและระดับพื้นที่ ที่ร่วมกันทํางานอย่างเข้มแข็งในการตรวจติดตามประเมินผลกลุ่มสถานบริการ สถานประกอบการ ที่มีลักษณะคล้ายสถานบริการ สถานบันเทิง ผับ บาร์ คาราโอเกะ หรือสถานที่อื่นที่มีลักษณะคล้ายกันให้มีการปฏิบัติตามตามมาตรการสาธารณสุขและข้อกําหนด ศบค. หลังสถานบริการบันเทิงดังกล่าวในพื้นที่สีเขียว-สีฟ้า ได้เปิดกิจการวันแรกไปแล้วเมื่อ 1 มิ.ย. 65 ที่ผ่านมา ซึ่งสถานประกอบการและแหล่งสถานบริการบันเทิงต่าง ๆ ได้ให้ความร่วมมือกับภาครัฐเป็นอย่างดี ในการปฏิบัติตามมาตรการสาธารณสุขและข้อกําหนด ศบค. พร้อมมีการปรับตัวและกิจกรรมที่สอดรับกับสถานการณ์การแพร่ระบาดของโควิด-19 ที่เกิดขึ้นในปัจจุบันและรองรับการเปิดประเทศตามนโยบายรัฐบาล
“กรณีที่มีสถานบริการและสถานบันเทิงหลายแห่ง เรียกร้องต้องการให้รัฐบาลมีการขยายเวลาเปิดจากไม่เกินเวลา 24.00 น. เป็นให้เปิดได้ถึง 02.00 น. นั้น การดําเนินการหรือการผ่อนคลายมาตรการต่าง ๆ ก็ต้องขึ้นอยู่กับความร่วมมือของทุกคน ไม่ว่าจะเป็นผู้ประกอบการสถานบริการบันเทิงและผู้ที่มารับบริการ รวมถึงประชาชนทุกคนในการปฏิบัติตามมาตรการด้านสาธารณสุขและข้อกําหนดของ ศบค. อย่างเคร่งครัดต่อเนื่อง ซึ่งเชื่อว่าหากสถานการณ์โควิด-19 ในประเทศคลี่คลายในทิศทางที่ดีขึ้น รัฐบาลก็จะมีการประชุมหารือกับ ศบค. และหน่วยงานที่เกี่ยวข้อง เพื่อปรับมาตรการต่าง ๆ ให้เป็นไปอย่างเหมาะสมและสอดคล้องกับสถานการณ์ของโลก โดยคํานึงถึงประโยชน์และผลกระทบต่อประชาชน ตลอดจนเศรษฐกิจและสังคมของประเทศโดยรวมเป็นสําคัญ” โฆษกประจําสํานักนายกรัฐมนตรี กล่าว
.....................
รัฐบาลไทย-ข่าวทำเนียบรัฐบาล-​รมช.ประภัตร ลุยอ่างทอง มั่นใจหลังของบกลาง กรมปศุสัตว์ พร้อมดูแลเกษตรกร และยับยั้งการระบาดของโรคลีมปี - สกิน อย่างเต็มประสิทธิภาพ
วันเสาร์ที่ 19 มิถุนายน 2564
​รมช.ประภัตร ลุยอ่างทอง มั่นใจหลังของบกลาง กรมปศุสัตว์ พร้อมดูแลเกษตรกร และยับยั้งการระบาดของโรคลีมปี - สกิน อย่างเต็มประสิทธิภาพ
​รมช.ประภัตร ลุยอ่างทอง มั่นใจหลังของบกลาง กรมปศุสัตว์ พร้อมดูแลเกษตรกร และยับยั้งการระบาดของโรคลีมปี - สกิน อย่างเต็มประสิทธิภา
(วันที่ 19 มิถุนายน 2564) นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่ศาลาประชาคม หมู่ที่ 4 ตําบลทางพระ อําเภอโพธิ์ทอง จังหวัดอ่างทอง เป็นประธานพิธีเปิดโครงการรณรงค์การป้องกันและควบคุมโรคลัมปี - สกิน (Lumpk Skin Disesae) พร้อม สาธิตการฉีควัคซีน (LSDV) ในโค - กระบือ และมอบเวชภัณฑ์อาหารสัตว์ ยารักษาสัตว์ป่วยตามอาการ ยากําจัดแมลง และหญ้าแห้งอาหารสัตว์ ให้กับเกษตรกรที่ได้รับผลกระทบในพื้นที่ โดยมีนายขจรเกียรติ รักพานิชมณี ผู้ว่าราชการจังหวัดอ่างทอง นายสัตวแพทย์ชัยวัฒน์ โยธคล รองอธิบดีกรมปศุสัตว์ หัวหน้าส่วนราชการในพื้นที่ ตลอดจนผู้นําภาคประชาชนเข้าร่วม
"ขณะนี้กระทรวงเกษตรและสหกรณ์ กําลังพิจารณาดําเนินการของบกลาง และจะนําเข้าครม. ในวันอังคารนี้ เพื่อให้กรมปศุสัตว์มีงบประมาณ ในการสั่งซื้อวัคซีนเพิ่มอีก 8 ล้านโด๊ส และสั่งซื้อยารักษาสัตว์ตามอาการ มุ้งสีฟ้า ยากําจัดแมลงดูดเลือด และอื่นๆ อีกนับสิบรายการเพื่อใช้ในการควบคุมโรคลัมปี – สกิน นอกจากนี้ กระทรวงเกษตรและสหกรณ์เตรียมเสนอต่ออธิบดีกรมบัญชีกลางและปลัดกระทรวงการคลังเพื่อปรับปรุงระเบียบการจ่ายเงินชดเชยกรณีโค - กระบือ เสียชีวิต โดยเรทการชดเชยใหม่จะจ่ายสูงสุดถึง 41,000 บาท/ตัว จ่ายตามจริง ไม่เกิน 5 ตัว" รมช.ประภัตร กล่าว
ทั้งนี้ สํานักงานปศุสัตว์จังหวัดอ่างทอง ได้เสนอให้ผู้ว่าราชการจังหวัดอ่างทองออกประกาศจังหวัดอ่างทอง กําหนดเขตโรคระบาดชนิดลัมปี - สกิน (Lumpk Skin Disesae) ในโคและกระบือ ในทุกพื้นที่ของจังหวัดอ่างทอง เมื่อวันที่ 19 พฤษภาคม 2564 ปัจจุบันจังหวัดอ่างทองมีโค - กระบือ จํานวนทั้งสิ้น 18,365 ตัว พบสัตว์ป่วย รวม 964 ตัว รักษาหายแล้ว 6 ตัว ยังไม่มีโค – กระบือเสียชีวิต มีเกษตรกรได้รับผลกระทบแล้ว 60 ราย (ข้อมูล ณ วันที่ 18 มิถุนายน 2564)
รัฐบาลไทย-ข่าวทำเนียบรัฐบาล-โฆษกรัฐบาลขอบคุณคนไทยยังสนับสนุน
วันจันทร์ที่ 6 กันยายน 2564
โฆษกรัฐบาลขอบคุณคนไทยยังสนับสนุน
โฆษกรัฐบาลขอบคุณคนไทยยังสนับสนุน นายก เผยเร่งเดินหน้าแก้ปัญหาโควิดเต็มที่ ควบคู่กับการฟื้นฟูเยียวยาประเทศ แจงนายกฯ ไม่อยากเห็นกระแสแบ่งแยก-เกลียดชังแม้กระทั่งในโลกออนไลน์
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า การอภิปรายไม่ไว้วางใจผ่านพ้นไปแล้ว ทั้งนี้ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมขอบคุณทุกฝ่าย โดยเฉพาะขอบคุณพี่น้องประชาชนทั่วประเทศที่ต่างให้กําลังใจผ่านช่องทางต่าง ๆ สนับสนุนให้ พล.อ.ประยุทธ์ทํางานต่อไปโดยจะเร่งทํางานเพื่อให้ประชาชนปลอดโรค ปลอดภัย ซึ่งเห็นได้จากจํานวนตัวเลขผู้หายป่วยที่มีมากกว่าผู้ติดเชื้อใหม่รายวันอย่างต่อเนื่อง ขณะที่ยอดการฉีดวัคซีนของไทยก็สะสมไปแล้วกว่า 36 ล้านโดส รวมทั้งจะเริ่มกระจายชุดตรวจ ATK จํานวน 8.5 ล้านชุดให้กับประชาชนฟรีโดยไม่เสียค่าใช้จ่ายตั้งแต่วันที่ 16 ก.ย. นี้เป็นต้นไปด้วย แต่เมื่อตัดภาพมาที่พรรคเพื่อไทย ซึ่งจัดแคมเปญให้ประชาชนมาลงชื่อ"รวมพลไล่ประยุทธ์” โดยระบุว่ามีล้านกว่าคนมาลงชื่อไว้นั้น ยังน่าสงสัยว่าสามารถที่จะยืนยันตัวตนได้จริงหรือไม่
นายธนกร ยังกล่าวถึงเพจ "รักลุงตู่" ที่มีการลงคะแนนสนับสนุน พล.อ.ประยุทธ์กว่า 5.1 ล้านคนด้วยว่า ไม่ทราบว่าใครเป็นผู้จัดทํา ซึ่งที่ผ่านมาตนเคยแจ้งแล้วว่า ไม่ต้องการเห็นภาพความแตกแยก ทั้งนี้ นายกรัฐมนตรีเน้นย้ําถึงพลังความสามัคคีของคนในชาติ ที่จะเป็นแรงขับเคลื่อนบ้านเมืองไปสู่จุดหมายร่วมกัน ดังนั้น นายกรัฐมนตรีจึงไม่ต้องการให้เกิดกระแสแบ่งแยกหรือความเกลียดชังแม้กระทั่งในโลกออนไลน์ก็ตาม
..........................
รัฐบาลไทย-ข่าวทำเนียบรัฐบาล-รมว.เฮ้ง ห่วงแรงงานไทยประสบอุบัติเหตุเสียชีวิตและบาดเจ็บที่ไซต์ก่อสร้างในนครนิวไทเป สั่งทูตแรงงานช่วยเหลือติดตามสิทธิประโยชน์โดยด่วน
วันเสาร์ที่ 20 พฤศจิกายน 2564
รมว.เฮ้ง ห่วงแรงงานไทยประสบอุบัติเหตุเสียชีวิตและบาดเจ็บที่ไซต์ก่อสร้างในนครนิวไทเป สั่งทูตแรงงานช่วยเหลือติดตามสิทธิประโยชน์โดยด่วน
...
เมื่อวันที่ 20 พฤศจิกายน 2564 นายสุชาติ ชมกลิ่น รัฐมนตรีว่าการกระทรวงแรงงาน กล่าวแสดงความเสียใจถึงกรณีเกิดอุบัติเหตุเสาตอม่อที่อยู่ระหว่างเทปูนเกิดถล่ม ทําให้แรงงานไทยที่ทํางานอยู่ข้างบนร่วงตกลงมาจากความสูงประมาณตึก 3 ชั้น เสียชีวิต 1 ราย บาดเจ็บ 1 ราย ในไซต์งานก่อสร้างทางรถไฟฟ้าสายซานเสีย-อิงเกอ ในนครนิวไทเป ไต้หวันว่า ตามที่ได้รับรายงานจากนางสาวประภาวดี แก้วศิริพงษ์ อัครราชทูตที่ปรึกษา (ฝ่ายแรงงาน) สํานักงานแรงงาน (สนร.) ณ กรุงมะนิลา (ส่วนที่ 2) กรุงเทเป ว่า ในวันนี้ (20 พ.ย.64) เวลา 12.58 น. ได้เกิดอุบัติเหตุ ที่ไซต์งานก่อสร้างทางรถไฟฟ้าสายซานเสีย-อิงเกอ ในนครนิวไทเป รับเหมาก่อสร้างโดย RSEA ENGINEERING CORPORATION เสาตอม่อที่อยู่ระหว่างเทปูนเกิดถล่ม ทําให้แรงงาน 5 คนที่ทํางานอยู่ข้างบนร่วงตกลงมาจากความสูงประมาณตึก 3 ชั้น ในจํานวนนี้เป็นคนงานชาวไต้หวัน 3 คน เสียชีวิต 2 คน บาดเจ็บ 1 คน อีก 2 คนเป็นแรงงานไทย เสียชีวิต 1 คน คือ นายจักรินทร์ พวงเกต อายุ 49 ปี มีภูมิลําเนาอยู่ที่จังหวัดศรีสะเกษ ส่วนผู้บาดเจ็บ 1 ราย คือ นายนพพล นาจอมเทียนมีภูมิลําเนาอยู่ที่จังหวัดชัยภูมิ บาดเจ็บแต่ไม่มีอันตรายถึงชีวิต ขณะนี้ถูกส่งไปรักษาที่โรงพยาบาล Far Eastern Memorial Hospital ทั้งนี้ สนร.ไทเปจะได้นัดหมายโรงพยาบาลเพื่อขอเข้าเยี่ยมผู้บาดเจ็บ และจะติดตามสิทธิประโยชน์ให้แรงงานทั้ง 2 ราย ให้ได้รับสิทธิตามกฎหมายต่อไป
นายสุชาติ ยังกล่าวถึงการให้ความช่วยเหลือว่าตนได้สั่งการให้อัครราชทูตที่ปรึกษา ฝ่ายแรงงาน สนร.ไทเป เร่งดําเนินการให้ความช่วยเหลือเป็นการเร่งด่วน โดยเฉพาะการดูแลเรื่องสิทธิประโยชน์ และการประสานแจ้งญาติทราบเรื่อง ซึ่งขณะนี้ สนร.ไทเป ได้ประสานแจ้งญาติทราบเรื่องแล้ว ทั้งนี้ รมว.แรงงาน ยังได้กําชับให้ทูตแรงงาน สํานักงานแรงงาน (สนร.) ทุกแห่ง เพิ่มความเข้มงวดในการติดตามดูแลคนไทยที่ไปทํางานในต่างประเทศอย่างใกล้ชิดอีกด้วย ส่วนการจัดการศพนั้น ทูตแรงงานจะได้ประสานหน่วยงานที่เกี่ยวข้องเข้าดําเนินการตามความประสงค์ของญาติต่อไป
ด้าน นายบุญชอบ สุทธมนัสวงษ์ ปลัดกระทรวงแรงงาน ได้สั่งการให้หน่วยงานในสังกัดกระทรวงแรงงานจังหวัดศรีษะเกษและชัยภูมิลงพื้นที่เยี่ยมบ้านของนายจักรินทร์ พวงเกต แรงงานไทยที่เสียชีวิต และเยี่ยมบ้านของนายนพพร นาจอมเทียน แรงงานไทยที่ได้รับบาดเจ็บ เพื่อให้กําลังใจและแจ้งความช่วยเหลือด้านสิทธิประโยชน์ตามกฎหมายแก่ญาติพี่น้องและครอบครัวให้ได้รับทราบในทันที
รัฐบาลไทย-ข่าวทำเนียบรัฐบาล-กรมการขนส่งทางบก เตรียมความพร้อมป้องกันอุบัติเหตุทางถนน รองรับการเดินทางของประชาชนที่เดินทางโดยรถโดยสารสาธารณะ ช่วงเทศกาลปีใหม่ 2565
วันพฤหัสบดีที่ 30 ธันวาคม 2564
กรมการขนส่งทางบก เตรียมความพร้อมป้องกันอุบัติเหตุทางถนน รองรับการเดินทางของประชาชนที่เดินทางโดยรถโดยสารสาธารณะ ช่วงเทศกาลปีใหม่ 2565
ให้สํานักงานขนส่งทุกแห่ง ลงพื้นที่ตรวจเช็กความพร้อมของรถโดยสารทุกคัน พนักงานขับรถทุกคน เพื่อให้ประชาชนเดินทางถึงที่หมายโดยสวัสดิภาพ ปลอดภัย
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ในช่วงวันหยุดยาวเทศกาลปีใหม่ 2565 กรมการขนส่งทางบก (ขบ.) เตรียมพร้อมอํานวยความสะดวกและความปลอดภัย
ในการเดินทางใช้รถใช้ถนน และการเดินทางด้วยรถโดยสารสาธารณะ โดยมีเป้าหมายในการลดอุบัติเหตุทางถนน ซึ่งจะเริ่มดําเนินการเข้มข้นตั้งแต่บัดนี้เป็นต้นไป ถึงวันที่ 4 ธันวาคม 2565 จึงได้กําหนดแนวทางการป้องกันและลดอุบัติเหตุ สําหรับผู้ที่เดินทางโดยรถโดยสารสาธารณะ เพื่อให้ประชาชนเดินทางถึงที่หมายโดยสวัสดิภาพและปลอดภัย ในช่วงเทศกาลปีใหม่ 2565 ดังนี้
ในช่วงก่อนเทศกาล เน้นมาตรการควบคุม กํากับ ดูแลความปลอดภัยของรถและอุปกรณ์
ส่วนควบของรถโดยสารสาธารณะ และการปฏิบัติงานของพนักงานขับรถ ตลอดระยะเวลาการปฏิบัติหน้าที่อย่างเข้มข้น โดยให้สํานักงานขนส่งทุกแห่งออกตรวจสอบการเตรียมความพร้อมของรถและพนักงานขับรถโดยสาร ณ สถานประกอบการของผู้ประกอบการขนส่งด้วยรถโดยสารสาธารณะ เพื่อกระตุ้นเตือนให้ผู้ประกอบการขนส่งใส่ใจในการตรวจสอบความปลอดภัยของตัวรถก่อนการให้บริการ ตลอดจนให้คําแนะนําผู้ประกอบการขนส่งเกี่ยวกับมาตรการความปลอดภัย รวมทั้งการให้คําแนะนําด้านความปลอดภัยแก่ผู้โดยสารที่สถานีขนส่ง อาทิการงดดื่มสุราบนรถโดยสาร การแนะนําการใช้อุปกรณ์ช่วยเหลือกรณีเกิดเหตุฉุกเฉิน และตรวจสอบการคาดเข็มขัดนิรภัยของผู้โดยสารก่อนออกเดินทาง รวมทั้งการปฏิบัติตามมาตรการสาธารณสุขเพื่อป้องกันการแพร่ระบาดของโรคติดเชื้อไวรัสโคโรนา 2019 (COVID-19) เช่น สวมหน้ากากอนามัยตลอดเวลาที่ให้บริการ ตรวจวัดอุณหภูมิร่างกาย เว้นระยะห่างระหว่างกัน หมั่นล้างมือด้วยแอลกอฮอล์เจล เป็นต้น
สําหรับในช่วงเทศกาลเน้นการตรวจสอบความพร้อมของรถและพนักงานขับรถโดยสารสาธารณะตาม Checklist ณ สถานีขนส่งผู้โดยสารและจุดจอดรถต้นทางทั่วประเทศ จุดตรวจ Rest Area และจุดตรวจ Checking Point รวมกว่า 200 จุด เพื่อป้องกันอุบัติเหตุที่เกิดจากความบกพร่องของรถโดยสารและพนักงานขับรถ หากพบการกระทําผิดจะดําเนินการลงโทษขั้นสูงสุด และจะประสานผู้ประกอบการขนส่งนํารถหรือพนักงานขับรถที่มีความพร้อมมาทดแทนทันที ตลอดจนมีการเฝ้าระวังการใช้ความเร็วของรถสาธารณะผ่านระบบ GPS ตลอด24 ชั่วโมง และการจัดเจ้าหน้าที่ตรวจการสุ่มตรวจจับความเร็วของรถสาธารณะด้วยกล้องเลเซอร์บนถนนสายหลักทั่วประเทศ เพื่อลดความเสี่ยงในการเกิดอุบัติเหตุ
อธิบดีกรมการขนส่งทางบก กล่าวเพิ่มเติมว่า ขบ. ได้ขอความร่วมมือไปยังผู้ประกอบการขนส่งผู้โดยสารให้ปฏิบัติมาตรการด้านสาธารณสุข เพื่อป้องกันการแพร่ระบาดของโรคติดเชื้อไวรัสโคโรนา 2019 (COVID-19) อย่างเคร่งครัด และขอความร่วมมือผู้ประกอบการขนส่งสินค้าหลีกเลี่ยงการขนส่งสินค้าในช่วงเทศกาล เพื่อลดปัญหาการจราจรและลดความเสี่ยงในการเกิดอุบัติเหตุ และขอให้ตรวจสอบและดูแลรถและพนักงานรถให้มีความพร้อมสําหรับการใช้งานตลอดเวลา
รัฐบาลไทย-ข่าวทำเนียบรัฐบาล-กรมทางหลวงรายงานสถานการณ์อุทกภัยบนทางหลวงประจำวันที่ 3 ธันวาคม 2564 พบทางหลวง ที่จังหวัดสุราษฎร์ธานี การจราจรผ่านไม่ได้ 2 แห่ง
วันศุกร์ที่ 3 ธันวาคม 2564
กรมทางหลวงรายงานสถานการณ์อุทกภัยบนทางหลวงประจําวันที่ 3 ธันวาคม 2564 พบทางหลวง    ที่จังหวัดสุราษฎร์ธานี การจราจรผ่านไม่ได้ 2 แห่ง
ทล. ติดตั้งป้ายเตือนและอุปกรณ์ เพื่ออํานวยความสะดวกประชาชนในการสัญจรในพื้นที่เกิดประสบเหตุอุทกภัย
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า นายศักดิ์สยาม ชิดชอบ รัฐมนตรีว่าการกระทรวงคมนาคม มอบให้หน่วยงานในสังกัดติดตามสถานการณ์อุทกภัยบริเวณภาคใต้และคลื่นลมแรงบริเวณอ่าวไทย ขณะนี้พบว่าสถานการณ์ประจําวันที่ 3 ธันวาคม 2564 เวลา 13.30 น. ทางหลวงถูกน้ําท่วม ดินสไลด์และสะพานชํารุด จํานวน 4 จังหวัด 9 สายทาง 12 แห่ง ได้แก่ จังหวัดพัทลุง สุราษฎร์ธานี นราธิวาส และชุมพร โดยการจราจรผ่านไม่ได้ 2 แห่ง รายละเอียดดังนี้
1. ทล.4191 ไชยา - เขาหลัก ช่วง กม. ที่ 2+197 - 3+982 ด้านซ้ายทางและขวาทาง ระดับน้ําสูง 50 เซนติเมตร การจราจรผ่านไม่ได้อยู่ระหว่างจัดทําทางเลี่ยง มีเจ้าหน้าที่คอยอํานวยความสะดวกด้านการจราจร
2. ทล.4262 บางน้ําจืด - ตะกุกเหนือ ช่วง กม. ที่ 11+800 - 12+400 ระดับน้ําสูง 45 เซนติเมตร การจราจรผ่านไม่ได้ อยู่ระหว่างจัดทําทางเลี่ยง มีเจ้าหน้าที่คอยอํานวยความสะดวกด้านการจราจร
ทั้งนี้ ขอให้ประชาชนผู้ใช้เส้นทางหลวงเดินทางด้วยความระมัดระวังเพื่อความปลอดภัยพร้อมปฏิบัติตามป้ายเตือน
ป้ายแนะนําและคําแนะนําของเจ้าหน้าที่อย่างเคร่งครัด และหากประชาชนต้องการสอบถามสภาพเส้นทาง สภาพการจราจร หรือต้องการความช่วยเหลือสามารถติดต่อได้ที่สํานักงานทางหลวง แขวงทางหลวง หมวดทางหลวงในพื้นที่ และสายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง) และสามารถติดตามการรายงานสถานการณ์สภาพเส้นทางได้ที่ทวิตเตอร์กรมทางหลวง @prdoh1
รัฐบาลไทย-ข่าวทำเนียบรัฐบาล-พม. ดึงเครือข่ายภาคเหนือพัฒนาความร่วมมือ ยกระดับการป้องกันและปราบปรามค้ามนุษย์
วันศุกร์ที่ 27 พฤษภาคม 2565
พม. ดึงเครือข่ายภาคเหนือพัฒนาความร่วมมือ ยกระดับการป้องกันและปราบปรามค้ามนุษย์
พม. ดึงเครือข่ายภาคเหนือพัฒนาความร่วมมือ ยกระดับการป้องกันและปราบปรามค้ามนุษย์
วันที่ 26 พ.ค. 65เวลา 16.00 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯนางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า กระทรวงการพัฒนาสังคมและความมั่นคงของมนุษย์ (พม.) โดยกองต่อต้านการค้ามนุษย์ ในฐานะหน่วยประสานงานตามกฎหมายว่าด้วยการป้องกันและปราบปรามการค้ามนุษย์ของประเทศไทย ได้ขับเคลื่อนการประสานงานกับภาคีเครือข่ายทุกภาคส่วนอย่างเข้มแข็ง และได้เพิ่มความพยายามในการป้องกันและแก้ไขปัญหาการค้ามนุษย์ให้มีประสิทธิภาพอย่างต่อเนื่อง อีกทั้งสนับสนุนการเข้ามามีส่วนร่วมขององค์กรเอกชนและภาคีเครือข่ายภาคประชาสังคม ซึ่งมีส่วนสําคัญที่ช่วยกันผนึกกําลังและประสานความร่วมมือให้ประเทศไทยสามารถยกระดับการป้องกันและปราบปรามการค้ามนุษย์ให้ดีขึ้น ทั้งนี้ จึงได้จัดโครงการการพัฒนาความร่วมมือกับองค์กรเอกชนในการป้องกันและปราบปรามการค้ามนุษย์ ระหว่างวันที่ 24 - 26 พฤษภาคม 2565 ณ โรงแรมวินทรี ซีตี้ รีสอร์ท อําเภอเมือง จังหวัดเชียงใหม่ โดยมีผู้เข้าร่วมโครงการฯ รวมทั้งสิ้นจํานวน 122 คน ประกอบด้วย ผู้แทนจากองค์กรเอกชนด้านการป้องกันและปราบปรามการค้ามนุษย์ ในพื้นที่ภาคเหนือ ทีม One Home พม. จังหวัดในพื้นที่ภาคเหนือ สถานคุ้มครองสวัสดิภาพผู้เสียหายจากการค้ามนุษย์ (สคม.) บ้านสองแคว จังหวัดพิษณุโลก และสถานคุ้มครองสวัสดิภาพผู้เสียหายจากการค้ามนุษย์ (สคม.) จังหวัดเชียงราย สํานักงานส่งเสริมและสนับสนุนวิชาการ 8 และ 9 กรมการปกครอง สํานักงานตํารวจแห่งชาติ สํานักงานตรวจคนเข้าเมือง กระทรวงแรงงาน และกองอํานวยการรักษาความมั่นคงภายในราชอาณาจักร (กอ.รมน.)
นางสาวแรมรุ้งกล่าวเพิ่มเติมว่า ตนเชื่อว่า พลังความร่วมมือของทุกองค์กร ทุกภาคส่วน มีเจตนารมณ์อันแน่วแน่ที่จะแก้ไขปัญหาการค้ามนุษย์ เช่นเดียวกับ กระทรวง พม. ที่มุ่งมั่นให้เครือข่ายทุกภาคส่วนเข้ามามีส่วนร่วมกันดําเนินงานให้เห็นผลสัมฤทธิ์เป็นรูปธรรม และการสร้างความเข้าใจร่วมกันเป็นอีกวิธีการหนึ่งที่จะทําให้การทํางานบรรลุวัตถุประสงค์ได้ตามความมุ่งหมาย ซึ่งกระทรวง พม. รวมทั้งหน่วยงานภาครัฐไม่สามารถดําเนินงานได้สําเร็จ หากขาดพลังจากทุกภาคีเครือข่ายที่จะช่วยเติมเสริมพลังซึ่งกันและกันทั้งนี้ กระทรวง พม. จึงมุ่งเน้นการสร้างการรับรู้และความเข้าใจทิศทางการทํางานร่วมกัน และสนับสนุนการมีส่วนร่วมในการป้องกันและปราบปรามการค้ามนุษย์ ทั้งในเชิงป้องกันปัญหา การคุ้มครองช่วยเหลือ การแจ้งเบาะแส ตลอดจนการพัฒนากลไกการดําเนินงานเพื่อรองรับสถานการณ์ปัญหาการค้ามนุษย์ในอนาคตที่อาจมาพร้อมการเปลี่ยนแปลงทางสังคมที่เกิดขึ้น จนกระทั่งนําไปสู่การแก้ไขปัญหาการค้ามนุษย์ได้อย่างแท้จริง และประเทศไทยจะได้รับการจัดระดับผลการดําเนินการด้านการป้องกันและปราบปรามการค้ามนุษย์ที่ดีขึ้นต่อไป
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงยุติธรรม เป็นประธานการประชุมกรรมการขับเคลื่อนร่างกฎหมายเฝ้าระวังผู้พ้นโทษในคดีร้ายแรงที่เป็นอันตรายต่อสังคม ผ่านระบบการประชุมทางไกล
วันอังคารที่ 20 กรกฎาคม 2564
ผู้ช่วยรัฐมนตรีประจํากระทรวงยุติธรรม เป็นประธานการประชุมกรรมการขับเคลื่อนร่างกฎหมายเฝ้าระวังผู้พ้นโทษในคดีร้ายแรงที่เป็นอันตรายต่อสังคม ผ่านระบบการประชุมทางไกล
ผู้ช่วยรัฐมนตรีประจํากระทรวงยุติธรรม เป็นประธานการประชุมกรรมการขับเคลื่อนร่างกฎหมายเฝ้าระวังผู้พ้นโทษในคดีร้ายแรงที่เป็นอันตรายต่อสังคม ผ่านระบบการประชุมทางไกล
ในวันอังคารที่ ๒๐ กรกฎาคม ๒๕๖๔ เวลา ๑๓.๐๐ น. นางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม ประธานกรรมการขับเคลื่อนร่างกฎหมายเฝ้าระวังผู้พ้นโทษในคดีร้ายแรงที่เป็นอันตรายต่อสังคม เป็นประธานการประชุมคณะกรรมการขับเคลื่อนร่างกฎหมายเฝ้าระวังผู้พ้นโทษในคดีร้ายแรงที่เป็นอันตรายต่อสังคม ผ่านระบบการประชุมทางไกล (Video Conference) พร้อมด้วย นางสาวเอมอร เสียงใหญ่ ผู้ตรวจราชการกระทรวงยุติธรรม นางธาริณี แสงสว่าง รองอธิบดีกรมคุมประพฤติ ที่ปรึกษาจากผู้ทรงคุณวุฒิด้านประชาสัมพันธ์ และประชาสังคม เข้าร่วม โดยมี นางสาวสุพรรณี ประเสริฐทองกร รองผู้อํานวยการสํานักงานกิจการยุติธรรม เป็นคณะกรรมการและเลขานุการ
ที่ประชุมได้ร่วมพิจารณาประเด็นต่าง ๆ ดังนี้
๑. คลิปวีดีโอสั้น อธิบายหลักการและเนื้อหาของร่างกฎหมายฯ เพื่อเสนอต่อคณะรัฐมนตรี โดยที่ประชุมมีข้อสังเกตในการปรับปรุง เนื้อหาของคลิปวิดีโอให้กระชับสั้น เน้นสาระสําคัญของร่างกฎหมาย รวมทั้งปรับการนําเสนอภาพและเสียงให้เน้นการดึงดูดความสนใจมากยิ่งขึ้น
๒. One Concept Paper สรุปหลักการและเนื้อหาของร่างกฎหมายฯ โดยที่ประชุมรับไปศึกษารายละเอียดและขอพิจารณาให้ความเห็นในการประชุมครั้งถัดไป
๓. การแต่งตั้งคณะทํางานภายใต้คณะกรรมการขับเคลื่อนร่างกฎหมายฯ มอบหมายให้ฝ่ายเลขานุการ ดําเนินการยกร่างคณะทํางาน ประกอบด้วย
๑) คณะทํางานด้านการรณรงค์และประชาสัมพันธ์ร่างกฎหมายฯ
๒) คณะทํางานด้านการผลักดันและเตรียมร่างกฎหมายฯ และนําเสนอให้ประธานกรรมการพิจารณาเบื้องต้น
ทั้งนี้ ในวันพุธที่ ๒๑ กรกฎาคม ๒๕๖๔ เวลา ๑๓.๓๐ น. มอบหมายให้ฝ่ายเลขานุการ จัดให้มีการประชุมบูรณาการด้านการประชาสัมพันธ์ร่างกฎหมายฯ ร่วมกับหน่วยงานภายในสังกัดกระทรวงยุติธรรม เพื่อร่วมกันหารือแนวทางผลักดันการประชาสัมพันธ์สร้างการรับรู้ร่างกฎหมายฉบับดังกล่าว
รัฐบาลไทย-ข่าวทำเนียบรัฐบาล-กรมบัญชีกลางแก้ไขแบบสัญญาในส่วนการคืนหลักประกันการรับเงินค่าพัสดุล่วงหน้า เพื่อลดภาระให้ผู้ประกอบการสามารถนำหลักประกันไปบริหารเงินทุนได้คล่องตัวมากขึ้น
วันพุธที่ 20 ตุลาคม 2564
กรมบัญชีกลางแก้ไขแบบสัญญาในส่วนการคืนหลักประกันการรับเงินค่าพัสดุล่วงหน้า เพื่อลดภาระให้ผู้ประกอบการสามารถนําหลักประกันไปบริหารเงินทุนได้คล่องตัวมากขึ้น
คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐได้แก้ไขแบบสัญญา จํานวน 5 แบบสัญญา ในส่วนของการคืนหลักประกันการรับเงินล่วงหน้าเฉพาะสัญญาที่ได้กําหนดการจ่ายเงินค่าพัสดุเป็นรายงวด ให้ผู้ประกอบการสามารถขอคืนหลักประกันสัญญา
นางสาวกุลยา ตันติเตมิท อธิบดีกรมบัญชีกลาง เปิดเผยว่า คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐได้แก้ไขแบบสัญญา จํานวน 5 แบบสัญญา ในส่วนของการคืนหลักประกันการรับเงินล่วงหน้าเฉพาะสัญญาที่ได้กําหนดการจ่ายเงินค่าพัสดุเป็นรายงวด ให้ผู้ประกอบการสามารถขอคืนหลักประกันสัญญา ในบางส่วนที่หน่วยงานได้หักเงินไว้แล้วไปบริหารสภาพคล่องในสถานการณ์ปัจจุบันได้
ตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 กําหนดให้การวางหลักการจ่ายเงินค่าพัสดุล่วงหน้าให้แก่ผู้ประกอบการที่เป็นคู่สัญญาจะกระทํามิได้ เว้นแต่หัวหน้าหน่วยงานของรัฐเห็นว่ามีความจําเป็นต้องจ่าย และให้มีการกําหนดเงื่อนไขไว้ก่อนการทําสัญญาและข้อตกลง โดยผู้ประกอบการที่เป็นคู่สัญญาจะต้องนําพันธบัตรรัฐบาลไทย หนังสือประกัน หรือหนังสือค้ําประกันอิเล็กทรอนิกส์ของธนาคารในประเทศ มาค้ําประกันเงินที่ได้รับไปล่วงหน้าซึ่งหน่วยงานของรัฐจะคืนหนังสือค้ําประกันดังกล่าวให้แก่คู่สัญญา เมื่อหน่วยงานของรัฐได้หักเงินที่จ่ายไปล่วงหน้าครบถ้วนแล้ว ทําให้ผู้ประกอบการไม่สามารถขอคืนหลักประกันดังกล่าวในส่วนที่หน่วยงานของรัฐได้หักไว้แล้วไปใช้เป็นเงินทุนในระหว่างนั้นได้ ดังนั้น เพื่อให้ผู้ประกอบการที่คู่สัญญาสามารถนําหลักประกันการรับเงินค่าพัสดุล่วงหน้าในส่วนที่หน่วยงานของรัฐได้หักไว้แล้ว ไปใช้เป็นเงินทุนในการบริหารสภาพคล่องภายใต้สภาวะเศรษฐกิจในปัจจุบันได้ คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ โดยได้รับมอบหมายจากคณะกรรมการนโยบายการจัดซื้อจัดจ้างและการบริหารพัสดุภาครัฐ จึงได้แก้ไขแบบสัญญา ในส่วนที่เกี่ยวกับการคืนหลักประกันการรับเงินค่าพัสดุล่วงหน้า จํานวน 5 แบบสัญญา ได้แก่ 1. แบบสัญญาซื้อขาย 2. แบบสัญญาซื้อขายคอมพิวเตอร์ 3. แบบสัญญาจ้างก่อสร้าง 4. แบบสัญญาจ้างผู้เชี่ยวชาญรายบุคคลหรือจ้างบริษัท ที่ปรึกษา และ 5. แบบสัญญาจ้างทําของ เพื่อให้หน่วยงานของรัฐดําเนินการได้อย่างถูกต้องและเป็นไปในแนวทางเดียวกัน ทั้งนี้ การคืนหลักประกันการรับเงินล่วงหน้าดังกล่าว ให้ใช้เฉพาะกรณีที่สัญญาได้กําหนดการจ่ายเงินค่าพัสดุเป็นรายงวดเท่านั้น โดยสามารถศึกษารายละเอียดเพิ่มเติมได้ที่หนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ ด่วนที่สุด ที่ กค (กวจ) 0405.2/ว 1052 ลงวันที่ 19 ตุลาคม 2564 หรือสอบถามเพิ่มเติมที่ Call center กรมบัญชีกลาง 02 270 6400 ในวัน เวลาราชการ
รัฐบาลไทย-ข่าวทำเนียบรัฐบาล-โฆษกรัฐบาล เผยนายกฯ เตรียมเป็นประธานการประชุม ศบค. ชุดใหญ่ 18 มีนาคม นี้ ขณะที่ สธ. เตรียมเสนอผ่อนคลายกิจการ/กิจกรรม เพื่อพร้อมเข้าสู่โรคประจำถิ่น
วันจันทร์ที่ 14 มีนาคม 2565
โฆษกรัฐบาล เผยนายกฯ เตรียมเป็นประธานการประชุม ศบค. ชุดใหญ่ 18 มีนาคม นี้ ขณะที่ สธ. เตรียมเสนอผ่อนคลายกิจการ/กิจกรรม เพื่อพร้อมเข้าสู่โรคประจําถิ่น
โฆษกรัฐบาล เผยนายกฯ เตรียมเป็นประธานการประชุม ศบค. ชุดใหญ่ 18 มีนาคม นี้ ขณะที่ สธ. เตรียมเสนอผ่อนคลายกิจการ/กิจกรรม เพื่อพร้อมเข้าสู่โรคประจําถิ่น
วันนี้ (14 มี.ค. 65) นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จะเป็นประธานการประชุมศูนย์บริหารสถานการณ์โควิด-19 หรีอ ศบค. ชุดใหญ่ ในวันศุกร์ที่ 18 มีนาคม นี้ โดยคาดว่า กระทรวงสาธารณสุขและหน่วยงานที่เกี่ยวข้องจะมีการเสนอปรับมาตรการต่าง ๆ ทั้งการควบคุม เฝ้าระวัง และป้องกันโควิด-19 ให้สอดคล้องกับสถานการณ์การแพร่ระบาด รวมทั้งอาจมีการพิจารณาคลายล๊อคกิจกรรมต่าง ๆ เพื่อให้ประชาชนเดินหน้าใช้ชีวิตได้อย่างปกติ ในขณะที่ กระทรวงสาธารณสุขกําหนดแผน เปลี่ยนจากการระบาด (Pandemic) เป็นระยะเข้าสู่โรคประจําถิ่น (Endemic approach) โดยแบ่งออกเป็น 4 ระยะ (4 เดือน) หรือเรียกว่า 3 บวก 1 ดังนี้ ระยะที่ 1 (12 มี.ค.-ต้น เม.ย.65) เรียกว่า Combatting เป็นระยะต่อสู้ ต้องกดตัวเลขผู้ติดเชื้อไม่ให้สูงกว่านี้ เพื่อลดการระบาด ลดความรุนแรงลง โดยจะมีมาตรการต่าง ๆ ออกไป ระยะที่ 2 (เม.ย.-พ.ค.65) เรียกว่า Plateau คือ การคงระดับผู้ติดเชื้อไม่ให้สูงขึ้น ให้เป็นระนาบจนลดลงเรื่อย ระยะที่ 3 (ปลาย พ.ค.-30 มิ.ย.65) เรียกว่า Declining คือ การลดจํานวนผู้ติดเชื้อลงให้เหลือ 1,000 - 2,000 ราย และ ระยะ 4 (บวก 1) ตั้งแต่ 1 ก.ค.2565 เป็นต้นไป เรียกว่า Post pandemic คือ ออกจากโรคระบาดเข้าสู่โรคประจําถิ่น สิ่งที่เราจะทําคือ การปรับเป้าหมาย โดยไม่จําเป็นต้องกําหนดเรื่องตัวเลขผู้ติดเชื้อ เนื่องจากสถานการณ์ปรับเปลี่ยนได้ตลอดเวลา แต่ยังเน้นเป้าหมายการฉีดวัคซีนป้องให้มากขึ้น โดยเฉพาะกลุ่มเสี่ยง 608 เพื่อปรับอัตราเสียชีวิตให้ลดลงและเน้นการรักษาในกลุ่มเสี่ยงต่อความรุนแรงของโรคให้มีประสิทธิภาพมากขึ้น
สําหรับผู้ติดเชื้อโควิด-19 รายใหม่ วันนี้ รวม 22,130 ราย จําแนกเป็น ผู้ป่วยจากในประเทศ 22,103 ราย ผู้ป่วยมาจากต่างประเทศ 27 ราย ผู้ป่วยสะสม 983,520 ราย (ตั้งแต่ 1 มกราคม 2565) หายป่วยกลับบ้าน 23,508 ราย หายป่วยสะสม 788,794 ราย (ตั้งแต่ 1 มกราคม 2565) ผู้ป่วยกําลังรักษา 225,889 ราย เสียชีวิต 69 ราย การให้บริการวัคซีน โควิด-19 สะสมอยู่ที่ 126,176,878 โดส เข็มที่ 1 ฉีดสะสม 54,419,126 โดส เข็มที่ 2 ฉีดสะสม 49,977,239 โดส เข็มที่ 3 ฉีดสะสม 19,907,958 โดส เข็มที่ 4 ฉีดสะสม 1,872,555 โดส
.............................
รัฐบาลไทย-ข่าวทำเนียบรัฐบาล-ก.แรงงาน มอบเตียงและชุดเครื่องนอนแก่โรงพยาบาลสนาม รักษาผู้ป่วยโควิด จ.เพชรบุรี
วันพุธที่ 11 สิงหาคม 2564
ก.แรงงาน มอบเตียงและชุดเครื่องนอนแก่โรงพยาบาลสนาม รักษาผู้ป่วยโควิด จ.เพชรบุรี
รัฐมนตรีว่าการกระทรวงแรงงาน มอบหมายให้ ที่ปรึกษารัฐมนตรีว่าการกระทรวงแรงงาน มอบเตียงและชุดเครื่องนอนแก่โรงพยาบาลสนาม รักษาผู้ป่วยโควิด จ.เพชรบุรี